CELEX: 22009D0098
Language: et
Date: 2009-09-25 00:00:00
Title: EMP Ühiskomitee otsus nr 98/2009, 25. september 2009 , millega muudetakse Euroopa Majanduspiirkonna lepingu XIII lisa (transport)

19.11.2009   
            
            
               ET
            
            
               Euroopa Liidu Teataja
            
            
               L 304/12
            
         EMP ÜHISKOMITEE OTSUS
   
   nr 98/2009,
   25. september 2009,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 3. juuli 2009. aasta otsusega nr 85/2009 (1).
            
         
               (2)
            
            
               Euroopa Parlamendi ja nõukogu 11. märtsi 2008. aasta määrus (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (2) inkorporeeriti lepingusse riigispetsiifiliste kohandustega EMP Ühiskomitee 29. mai 2009. aasta otsusega nr 69/2009 (3).
            
         
               (3)
            
            
               Lepingusse tuleb inkorporeerida komisjoni 2. aprilli 2009. aasta määrus (EÜ) nr 272/2009, millega täiendatakse Euroopa Parlamendi ja nõukogu määruse (EÜ) nr 300/2008 lisas sätestatud tsiviillennundusjulgestuse ühiseid põhistandardeid (4),
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 66h (Euroopa Parlamendi ja nõukogu määrus (EÜ) nr 300/2008) järele lisatakse järgmine punkt:
   
               „66ha.
            
            
               
                  32009 R 0272: komisjoni määrus (EÜ) nr 272/2009, 2. aprill 2009, millega täiendatakse Euroopa Parlamendi ja nõukogu määruse (EÜ) nr 300/2008 lisas sätestatud tsiviillennundusjulgestuse ühiseid põhistandardeid (ELT L 91, 3.4.2009, lk 7).
               Käesolevas lepingus loetakse selle määruse sätteid järgmises kohanduses:
               Määrust kohaldatakse alates kuupäevast, millal jõustub viimane EMP Ühiskomitee otsus, millega inkorporeeritakse lepingusse määruse (EÜ) nr 300/2008 kohaldamiseks vajalikud meetmed.”
            
         Artikkel 2
   Määruse (EÜ) nr 272/2009 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 26. septembril 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated, (5) või EMP Ühiskomitee 29. mai 2009. aasta otsuse nr 69/2009 jõustumise päeval, olenevalt sellest, kumb on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 25. september 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 277, 22.10.2009, lk 37.
   
      (2)  ELT L 97, 9.4.2008, lk 72.
   
      (3)  ELT L 232, 3.9.2009, lk 25.
   
      (4)  ELT L 91, 3.4.2009, lk 7.
   
      (5)  Põhiseadusest tulenevaid nõudeid ei ole nimetatud.